
ATSAKYMAI Į KLAUSIMUS 

Gynybos resursų agentūra prie KAM 2025 m. liepos 29 d. Centrinėje viešųjų pirkimų informacinėje sistemoje (toliau – CVP IS) paskelbė pirkimą „Nuotolinė sprogmenų detonavimo sistema“ atviro konkurso būdu (pirkimo Nr. 4278874) (toliau – Pirkimas).
Viešojo pirkimo komisija, 2025 m. rugsėjo 27-28 d. CVP IS priemonėmis gavo suinteresuoto konkurso dalyvio klausimus ir teikia tokius atsakymus:

Klausimai:
Nagrinėdami Techninės specifikacijos dokumentą, atkreipėme dėmesį į šiuos dalykus:
2.4 punktas: Sistema turi valdyti ne mažiau kaip dešimt imtuvų.
3.3 punktas: Sistemos pakete turi būti:
3.3.2 punktas: Ne mažiau kaip penki imtuvai – iniciatoriai.
Norint kuo tiksliau suprasti keliamus reikalavimus prašome patikslinti tikslią konfigūraciją, kurios Jūs prašote? 
Ar prašote turėti 1 siųstuvą su 10 imtuvų?“.

Atsakymai:
1. Pirkimo dokumentų 1 priedo „Nuotolinės sprogmenų detonavimo sistemos techninė specifikacija” reikalavimai:
2.4.	Sistema turi valdyti ne mažiau kaip dešimt imtuvų-iniciatorių.
Toks turi būti gebėjimas sistemos, jeigu bus poreikis, užprogramuoti, pvz., 8 imtuvus (paėmus tris papildomus imtuvus iš kito komplekto).
2. 3.3 reikalavimas. Komplektaciją turi sudaryti:
3.3.1.	Ne mažiau vieno siųstuvo;
3.3.2.	Ne mažiau penkių imtuvų-iniciatorių su atsarginėmis baterijomis kiekvienam;
Siūlomos įrangos komplekte turi būti 1 siųstuvas ir ne mažiau 5 imtuvų.

